Balchão

Jinos 
Balchanv ek randpachi pod’dhot, zo nustem, sungttam, vo dukrachem mas, eka mosaleant ani pormollttolea tomatanchea ani mirsanganchea sosant korpant ieta. To ek lonnchea sarko asa ani to zaiteach adim portun gorom kornastana korunk zata.

Paromporik balchanvant ek kharea sungttancho kholl vaportat zaka Konknnint gallmo mhonnttat,

Tachea jinosant sungttam, tel, barik katorlolo piav, tomatam, losunnacho kholl vo lovongam, aleacho kholl vo alem, sukeo tambddeo mirsango, jirem, sansvam, tikhi, lovongam, sakhor, vinagr ani mitth hancho aspav asta.

 Toiari 
Toiar korpachi pod’dhotichem vornnon sangta ki poilim sungttam nitoll korunk zai tanchem sut kaddlea uprant, mitth lavun eka vhodd aidonant kuxik dovrunk zai. Tambddeo mursango, jirem, sansvam, lovongam ani tikhi eka sukhea toveacher pormoll iesor bhazunk za.i Uprant tem thondd zavnk dovrunk zai. Alem, lossunn ani bhazlolo mosalo pittho vinagrin mellovn tacho kholl korunk zai. Tel gorom korun, sungttam tantunt misoll korunk zai ani firovn  datt zaisor bhazunk zai. Magir, toveacher piav bhazunk zai. Piav puddi rongacho zatoch, tomatam ghalunk zai ani mov zaisor bhazunk zai. Mosalea-vinagricho kholl tantunt sakhre ani mittha sangata ghalunk zai, Hea uprant tel, mosaleantlean bhair soro poriant bhazunk zai, sungttam ghalun hem sogllem  2-3 minut randunk zai.

Balchanv chodd korun gorom, sadea ukddea xitant vaporpant ieta. To frijint dovorpak zai ani chodd kallant frijint dovrunk zata.

 Itihas 
Bharotant Katolk Purtugezamni tanchea vosahot korpant ailolea vellar, Balchanvachi, vollokh divpant aili.
Katolk kuttumbam ghoddiek narlachi vinagr  tachea amsannik lagun vaportat, ani Hindu kuttumbam ghoddiek  usachea kanddiechi vinagr  matxe unnem amsannik vaportat. Atam  dhovi vinagr vo malt vinagr vaporpant ieta.

 Henvui polloi 

 Goenchem jevonn khann/Goan cuisine
 Konknni jevonn khann/Konkani cuisine
 Dukrachea masachea pratanchi volleri/List of pork dishes
 Doreantlea jevnna khannachea pratanchi volleri/List of seafood dishes
 Food portal

 Sondorb 

वर्ग:Goenchim Khannam jevnnam
वर्ग:Khannam jevnnam
वर्ग:Lipiantor korpachim panam
वर्ग:Romi panam